CELEX: 32015R0943
Language: et
Date: 2015-06-18 00:00:00
Title: Komisjoni rakendusmäärus (EL) 2015/943, 18. juuni 2015, kiireloomuliste meetmete kohta, millega peatatakse kuivatatud ubade import Nigeeriast, ja määruse (EÜ) nr 669/2009 I lisa muutmise kohta (EMPs kohaldatav tekst)

19.6.2015   
            
            
               ET
            
            
               Euroopa Liidu Teataja
            
            
               L 154/8
            
         KOMISJONI RAKENDUSMÄÄRUS (EL) 2015/943,
   18. juuni 2015,
   kiireloomuliste meetmete kohta, millega peatatakse kuivatatud ubade import Nigeeriast, ja määruse (EÜ) nr 669/2009 I lisa muutmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõiget 1,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 15 lõiget 5,
   ning arvestades järgmist:
   
               (1)
            
            
               Määruses (EÜ) nr 178/2002 on sätestatud üldpõhimõtted, milles käsitletakse toitu üldiselt ning eelkõige toidu ohutust liidu ja liikmesriikide tasandil. Määrusega on sätestatud kiireloomulised meetmed, mida komisjon võtab juhul, kui on tõendeid, et mõnest kolmandast riigist imporditud toit võib tõsiselt ohustada inimeste tervist.
            
         
               (2)
            
            
               Komisjoni määrusega (EÜ) nr 669/2009 (3) on ette nähtud, et osutatud määruse I lisas loetletud mitteloomse sööda ja toidu puhul rakendatakse kõrgendatud rangusastmega ametlikku kontrollimist. Nigeeriast pärit kuivatatud ubade puhul on pestitsiidide jääkide esinemise kõrgendatud rangusastmega kontrollimine ette nähtud alates 1. juulist 2013.
            
         
               (3)
            
            
               Määruse (EÜ) nr 669/2009 kohaselt liikmesriikide poolt Nigeeriast pärit kuivatatud ubadele tehtud ametlike kontrollide tulemused on näidanud, et toidualastes õigusnormides pestitsiidi jääkidega seonduvalt kehtestatud nõuete rikkumist esineb pidevalt. Liidu piiridel enam kui aasta jooksul ja tavapärasest sagedamini toimunud kontrollimisel täheldati, et olukord ei ole paranenud.
            
         
               (4)
            
            
               2013. aasta jaanuarist alates on toidu- ja söödaalase kiirhoiatussüsteemi kaudu esitatud Nigeeriast pärit kuivatatud ubade kohta üle 50 teate ja peaaegu kõigis neis on teatatud, et ubades esineb keelatud toimeainet diklorofossi määral, mis ületab Euroopa Toiduohutusameti esialgselt kehtestatud akuutse standarddoosi suurel määral.
            
         
               (5)
            
            
               Kontrollimise tulemused tõendavad, et kõnealuse toidu impordiga ohustatakse tõsiselt inimeste tervist ja et riski ei saa rahuldavalt ohjata üksnes asjaomaste liikmesriikide võetavate meetmete abil. Seega on asjakohane peatada Nigeeriast pärit kuivatatud ubade liitu importimine seniks, kuni Nigeeria ametiasutused suudavad esitada piisava tagatise selle kohta, et neil on olemas nõuetekohane ametliku kontrollimise süsteem tagamaks, et asjaomased tooted vastavad toidualaste õigusnormide nõuetele.
            
         
               (6)
            
            
               Kuna import peatatakse, ei tuleks enam nõuda Nigeeriast pärit kuivatatud ubade impordi kõrgendatud rangusastmega ametlikku kontrollimist. Seepärast on vaja määrust (EÜ) nr 669/2009 vastavalt muuta.
            
         
               (7)
            
            
               Et Nigeeria pädevatel asutustel oleks aega esitada tagasisidet ja kaaluda sobivate riskiohjamismeetmete võtmist, tuleks kuivatatud ubade liitu importimine peatada kuni 30. juunini 2016.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesolevat määrust kohaldatakse kõigi CN-koodi 0713 39 00 alla kuuluvate Nigeeriast pärit kuivatatud ubade suhtes.
   Artikkel 2
   Artiklis 1 nimetatud toiduainet on keelatud liitu importida.
   Artikkel 3
   Kõik käesoleva määruse kohaldamisega seotud kulud kannab kaubasaaja või tema agent.
   Artikkel 4
   Määruse (EÜ) nr 669/2009 I lisast jäetakse välja järgmine kanne:
   
      
                  „Kuivatatud oad
                  
                     
                        (toit)
                     
                  
               
               
                  0713 39 00
               
               
                   
               
               
                  
                     Nigeeria (NG)
                  
               
               
                  Pestitsiidide jäägid (2)
               
               
                  50”
               
            
   Artikkel 5
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse kuni 30. juunini 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 31, 1.2.2002, lk 1.
   
      (2)  ELT L 165, 30.4.2004, lk 1.
   
      (3)  Komisjoni määrus (EÜ) nr 669/2009, millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil ja muudetakse otsust 2006/504/EÜ (ELT L 194, 25.7.2009, lk 11).